แมงเม่ากระเป๋าฉีก! 4 หุ้นไอพีโอรูดหลุดจองถ้วนหน้า BC โคม่าหนักสุด
แมงเม่ากระเป๋าฉีก! 4 หุ้นไอพีโอรูดหลุดจองถ้วนหน้า BC โคม่าหนักสุด 36%
แมงเม่ากระเป๋าฉีก! 4 หุ้นไอพีโอรูดหลุดจองถ้วนหน้า BC โคม่าหนักสุด 36%
15 พ.ย. 2562

ในช่วงสัปดาห์นี้พบว่า มีบริษัทจดทะเบียนที่ได้ทำการเสนอขายหุ้น IPO และเข้ามาซื้อขายในตลาดหลักทรัพย์แห่งประเทศไทย (SET) จำนวน 2 หลักทรัพย์ และตลาดหลักทรัพย์เอ็ม เอ ไอ (mai) จำนวน 2 หลักทรัพย์ รวม 4 หลักทรัพย์ ทั้งนี้ด้วยสภาวะตลาดฯโดยรวมที่ไม่เอื้ออำนวย จากปัจจัยต่างประเทศ อีกทั้งผลประกอบการบริษัทจดทะเบียนงวดไตรมาส 3/62 ที่ทยอยรายงานออกมานั้นก็ยังไม่ดี จึงส่งผลให้เกิดแรงขายหุ้นออกมาอย่างหนัก โดย BC ราคาหุ้นได้ปรับตัวลงต่ำกว่าราคา IPO มากที่สุด 36%

โดยพบว่า ราคาหุ้น บริษัท เอส โฮเทล แอนด์ รีสอร์ท จำกัด (มหาชน) หรือ SHR ล่าสุดอยู่ที่ระดับ 3.90 บาท ลบ 0.24 บาท หรือ 5.80% ด้วยมูลค่าซื้อขาย 223.96 ล้านบาท คิดเป็นการปรับตัวลงจากราคา IPO ที่ 5.20 บาท เท่ากับ 1.30 บาท หรือคิดเป็น 25%
ทั้งนี้ SHR เข้าซื้อขายในตลาดหลักทรัพย์แห่งประเทศไทย (SET) วันที่ 12 พ.ย.62 มีราคา IPO ที่หุ้นละ 5.20 บาท คิดเป็น P/E 165.40 เท่า และเข้าตลาดหุ้นด้วยเกณฑ์มาเก็ตแคป โดยมีธนาคาร ซีไอเอ็มบี ไทย จำกัด มหาชน ธนาคาร กรุงไทย จำกัด มหาชน เป็นที่ปรึกษาทางการเงิน
ด้าน ราคาหุ้น บริษัท บูทิค คอร์ปอเรชั่น จำกัด (มหาชน) หรือ BC อยู่ที่ระดับ 1.82 บาท ลบ 0.18 บาท หรือ 9% ด้วยมูลค่าซื้อขาย 45.73 ล้านบาท คิดเป็นการปรับตัวลงจากราคา IPO ที่ 2.86 บาท เท่ากับ 1.04 บาท หรือคิดเป็น 36.36%
ทั้งนี้ BC เข้าซื้อขายในตลาดหลักทรัพย์เอ็มเอไอ (mai) วันที่ 14 พ.ย.62 มีราคา IPO ที่หุ้นละ 2.86 บาท คิดเป็น P/E 95.33 เท่า และเข้าตลาดหุ้นด้วยเกณฑ์มาเก็ตแคป โดยมี บล.เอเชีย พลัส เป็นที่ปรึกษาทางการเงิน และมีกำหนด
ขณะที่วันนี้ (15 พ.ย.) บริษัท เดอะแพรคทิเคิลโซลูชั่น จำกัด (มหาชน) หรือ TPS เข้าซื้อขายในตลาดหลักทรัพย์เอ็มเอไอ (mai) เป็นวันแรก เสนอขายหุ้นสามัญเพิ่มทุนให้กับประชาชนทั่วไป (IPO) จำนวน 80 ล้านหุ้น ที่ราคาหุ้นละ 2.50 บาท คิดเป็น P/E 11.57 เท่า และเข้าตลาดหุ้นด้วยเกณฑ์ปกติ โดยมี บล.เคจีไอ (ประเทศไทย) เป็นที่ปรึกษาทางการเงิน และมีกำหนดเข้าซื้อขาย โดยล่าสุดราคาหุ้น TPS อยู่ที่ระดับ 2.16 บาท ลบ 0.34 บาท หรือ 13.60% ด้วยมูลค่าซื้อขาย 324.64 ล้านบาท